Mobile Suit Gundam 00

adalah siri anime televisyen terkini dalam keluarga Gundam terbitan Sunrise. 
Siri tersebut mula disiarkan pada 6 Oktober 2007 di saluran MBS dan TBS pada setiap hari Sabtu pukul 6.00 petang (waktu Jepun), menggantikan siri *[[Terra e...]]*.

Ia diarah oleh Seiji Mizushima dan ditulis oleh Yōsuke Kuroda, manakala watak-wataknya direka oleh Yun Kōga. Siri tersebut mula-mula diumumkan oleh Sunrise di dalam iklan *trailer* 15 saat semasa siaran anime *Terra e...* pada siaran 2 Jun 2007.  Seperti anime *[[Code Geass]]* terbitan Sunrise, *Gundam 00* akan disiarkan sebanyak 2 musim, dengan 25 episod pada musim pertama. Pada 13 Julai 2008, satu *trailer* mengumumkan dua puluh lima episod musim kedua telah ke udara. Musim kedua telah bermula pada 5 Oktober 2008 dan disimpulkan pada 29 Mac 2009. Satu filem sambungan dirancang untuk tahun 2010.

*Mobile Suit Gundam 00* adalah siri *Gundam* pertama yang disiarkan dalam format definisi tinggi.

## Jalan cerita

Jalan cerita mengambil tempat pada tahun 2307 M mengikut Kalendar Gregory. Pada zaman ini, bekalan bahan api fosil semakin habis dan pengedarannya menjadi tidak seimbang. Manusia terpaksa bergantung pada sistem janakuasa tenaga suria yang mengelilingi bumi, dan disokong oleh tiga lif angkasa, setiap satunya dikawal oleh salah satu daripada tiga "kuasa besar" dunia.

Oleh kerana sumber tenaga yang tidak terhad ini hanya menguntungkan kuasa-kuasa besar serta sekutu-sekutunya, peperangan sentiasa sahaja meletus di seluruh dunia bagi merebut sumber bahan api dan tenaga, membawa kepada terbentuknya organisasi ketenteraan persendirian yang dikenali sebagai , bertugas untuk menghapuskan peperangan dengan menggunakan empat jentera robot humanoid yang dipanggil Gundam. 

*Mobile Suit Gundam 00* berkisar mengenai empat juruterbang *mobile suit* yang dipanggil , berpihak kepada Celestial Being.  Watak utama ialah  yang berusia 16 tahun, seorang pendiam yang dibesarkan di Republik Kurdi, serta telah menjadi Gundam Meister selama dua tahun. Dia memandu jentera GN-001 Gundam Exia.

## Watak
### Celestial Being
;:Seorang cendekiawan yang lahir pada tahun 2051 dan dikenali kerana banyak menyumbang kepada bidang fizik dan kejuruteraan; dipercayai merupakan pengasas organisasi paramilitari persendirian "Celestial Being", yang bercita-cita untuk menghapuskan konflik bersenjata dari kewujudan.

#### Gundam Meisters
;

* Tarikh lahir: 7 April 2291Tempat lahir: Republik KrugisNama lain:Soran Ibrahim (nama asal), Kamal Majirif (Episod 8)
* Unit: GN-001 Gundam Exia, GN-0000 00 Gundam

Watak utama siri ini setelah ditemui oleh Celestial Being ketika berusia 14 tahun kerana berpotensi istimewa sebagai juruterbang, dia menjadi Gundam Meister bagi pertubuhan mereka. Setsuna yang berat mulut tetapi berpengetahuan tinggi ini menetap di Jepun apabila tidak bertugas bagi Celestial Being.

Nama sebenar Setsuna ialah Soran Ibrahim. Setsuna cuma nama kodnya sebagai Gundam Meister. Enam tahun sebelum menyertai Celestial Being, dia menjadi askar kanak-kanak di Republik Kurdi yang dibelenggu perang. Dia membunuh ibu bapa sendiri atas paksaan Ali Al-Saachez untuk menguji ketaatannya terhadap Tuhan,oleh itu dia amat benci terhadap Ali Al-Saachez. Setsuna tidak percaya bahawa wujudnya dewa di dunia. Setsuna percaya bahawa peperangan hanya boleh dihentikan melalui konfrontasi secara langsung, oleh itu kurang tahan kerenah diplomat dan ahli politik yang dipercayainya bahawa "rundingan damai" hanya melanjutkan persengketaan dan menyebabkan ramai lagi terkorban. 

Sebelum musim kedua, dia menghabiskan empat tahun bekerja secara solo, sambil mampu membaiki Exia ketika itu. Dia direkrut kembali ke Celestial Being oleh Tieria, lalu diberi GN-0000 00 Gundam.

;

* Tarikh lahir: 3 Mac 2283Tempat lahir: IrelandNama lain: Neil Dylandy (nama asal, musim 1), Lyle Dylandy (nama asal, musim 2)
* Unit: GN-002 Gundam Dynames, GN-006 Cherudim Gundam
"Lockon Stratos" ialah nama kod Gundam Meister yang dipakai dua orang berbeza.

Neil Dylandy, Lockon yang asal, hendak menyertai Celestial Being setelah kehilangan ibu bapa dan adik perempuannya di tangan pengganas di Ireland; oleh itu dia juga amat membenci pengganas. Sebagai juruterbang tertua, dia dianggap sebagai ketua Gundam Meisters, dan mudah bergaul dengan sesiapa serta sifat keyakinannya berbanding Gundam Meister yang lain. Dia memiliki sebiji Haro berwarna jingga untuk mengukuhkan pertahanan dan pergerakan Dynames.

Neil dibunuh di medan peperangan oleh Ali Al-Saachez (yang mengemudi Gundam Throne Zwei) di akhir musim pertama. Empat tahun kemudian, kembarnya Lyle mengganti tempatnya, memakai nama kod yang sama serta menjadi juruterbang GN-006 Cherudim Gundam.

;

* Tarikh lahir: 27 Februari 2288Nama lain: E-0057 (dipakai oleh Super Soldier Special Duty Organization), Hallelujah (alter-ego, "meninggal") 
* Unit: GN-003 Gundam Kyrios, GN-007 Arios Gundam
Allelujah menghabiskan zaman kanak-kanaknya sebagai anak yatim di Human Reform League. Sejak kecil lagi, dia menempuhi pelbagai eksperimen kejam yang dilakukan HRL dalam cubaan menjadikannya "Super Soldier" untuk impian mereka, tetapi kononnya dibuang setelah disahkan "gagal".

Mata kiri Allelujah berwarna kelabu, dan selalunya mata kanannya pula dilitupi rambutnya. Walaupun lebih mesra dan rasional berbanding Gundam Meisters yang lain, namun dalam dirinya ada alter ego yang kurang berhati perut bernama Hallelujah. Persona Hallelujah timbul apabila merasai kehadiran seseorang yang seumpamanya, seperti askar Human Reform League, Soma Peries. Apabila ini berlaku, rambutnya beralih untuk melitupi mata kirinya sementara mata kanannya berona emas. Selepas pertempuran terakhir musim pertama, persona Hallelujah seolah-olah "mati" dan bergabung dengan Allelujah.

Allelujah ditangkap oleh angkatan PBB di akhir musim pertama lalu ditahan selama empat tahun; lambat-laun dia diselamatkan lalu diberi GN-007 Arios Gundam.

;

* Tarikh lahir: 9 Disember (tahun tidak pasti)
* Unit: GN-005 Gundam Virtue, GN-004 Gundam Nadleeh, GN-008 Seravee Gundam
Latar belakang watak ini kekal misteri. Di sebalik lemah lembutnya dia boleh menyerlahkan niat yang dingin. Dia lebih menghargai misi dari benda-benda lain, termasuk nyawa sendiri, serta tidak ambil kisah akan rakan-rakan seperjuangannya. Sebagai Gundam Meister untuk sut Gundam Virtue dan seterusnya Seravee Gundam, Tieria nampaknya amat setia kepada Veda, maka dia sanggup buat apa sahaja untuk memastikan rahsia teknologi dan operasi Celestial Being sentiasa terlindung, walaupun terpaksa membunuh Gundam Meisters yang lain semata-mata kerana itu. Berbanding Gundam Meisters yang lain, watak Tierialah yang paling membingungkan, tanpa apa-apa yang diketahui dari zaman silamnya, lebih-lebih lagi rupanya tak berubah sekerat pun selepas empat tahun antara musim, maka timbulnya keraguan sama ada dia ini manusia.  Berbanding dengan Meister lain yang terkorban atau hilang di akhir musim pertama, Tieria masih berkhidmat untuk Celestial Being sepanjang jurang empat tahun tersebut.

#### Krew ''Ptolemaios''

;

* Usia: 26 (s1), 31 (s2) Nama lain:  (nama asal)

Seorang bekas pakar strategi AEU dan peramal taktikal di kapal induk Celestial Being iaitu *Ptolemaios*. Walaupun bukan kapten namun tetap pegawai berpangkat tertinggi di kapal, maka dia menjadi pengarah. Sumeragi meninggalkan Celestial Being tak lama selepas musim pertama, tetapi dimasukkan kembali oleh Setsuna F Seiei.

;

* Usia: 22 (terkorban dalam pertempuran)

Pengendali taktikal di Ptolemaios dan seorang pengaturcara berkemahiran tinggi yang melarikan dari ari ibu angkatnya sebelum ditemui oleh Celestial Being. Dia memiliki keperibadian yang murni, ceria dan jujur sehingga dia meluahkan perasaan dirinya secara terus-terang. Christina gamer mengembara, mengaturcara komputer, dan membeli-belah, serta amat mempercayai rakan-rakan seperjuangannya. 

;

* Usia: 14 (s1), 19 (s2)

Seorang pengendali taktikal yang kaya dengan pengetahuan mekanikal tetapi tidak pandai bergaul. Feldt ialah anak kepada Ruido Resonance dan Marlene Vlady yang pernah berkhidmat di Celestial Being sebagai Meister dengan mengusahakan prototaip Gundam siri GNY generasi kedua.

;

* Usia: 21 (terkorban)

Jurumudi *Ptolemaios* yang ceria orangnya. Ibu bapanya merupakan juruteknik Lif Angkasa terbunuh di Perang Solar. Dia juga cedera parah dalam pertempuran tersebut sehingga terpaksa digantikan dengan mesin yang menjadikannya seorang cyborg. Dia terkorban apabila cuba melindungi Christina dari serangan terhadap GN-X di jambatan Ptolemaios.

Lasse Aeon (ラッセ・アイオン)
* Usia: 25 (musim 1), 30 (musim 2)

Lasse adalah rakan seperjuangan sokongan dan dia tiada rasa takut. Dia tidak pernah menunjukkan rasa takut dalam situasi pertempuran berbahaya dan sentiasa melindungi rakan-rakannya.

#### Lain-lain

;Wang Liu Mei ()
* Usia 17 (s1), 22 (s2)

Seorang selebriti menawan yang terkenal di kalangan masyarakat atasan sejagat, dan juga seorang ejen rahsia Celestial Being. Dia menggunakan perhubungan sosialnya yang luas untuk menjalankan kegiatan perisikan dan kutipan amal. Liu Mei amat benci dengan keadaan dunia, sehingga pernah berkata dia tidak endah perubahan dunia itu bagaimana atau siapa punya, selagi ia tetap berubah. Di musim kedua, dia kelihatan bersepakat dengan Innovators secara senyap-senyap, maka kesetiaannya kepada Celestial Being menjadi tanda tanya.

;Hong Long ()
Pengawal peribadi Wang Liu Mei yang taat mengiringi tuannya. Pakar seni bela diri ini juga salah seorang ejen Celestial Being dan pernah membantu Setsuna dan Lockon ketika menjalankan misi di Azadistan. Di musim kedua, Hong Long menyoal Liu Mei pasal 'talam dua muka', kerana dikhuatiri boleh menghancurkan Gundam. Lambat-laun didapati Hong Long dan Liu Mei itu adik-beradik.

### Union
#### MSWΛD / Anti-Gundam Investigative Squad "Overflags"
;

* Usia: 27 (s1), 32 (s2)
Juruterbang handalan pihak Union. Asalnya dalam pasukan MSWΛD (Mobile Suit Warehouse and Development) dengan pangkat Leftenan Muda dan dinaikkan pangkat menjadi Kapten, seterusnya dia dipindahkan ke Anti-Gundam Investigative Squad. Graham selaku pemandu Union Flag ubahsuai hitam memiliki naluri yang luar biasa. Pergerakan khasnya iaitu 'Graham Special' mengubah bentuk jentera Flagnya di tengah angkasa. Apabila melawan Gundam, dia menunjukkan ketabahan dan kemahiran yang melayakkannya sebagai lawan yang sukar untuk Gundam. Setelah terkorbannya seorang rakan juang, Graham bersumpah untuk menumpaskan semua Gundam dengan jentera Flagnya. Oleh itu dia enggan mengemudi GN-X baru, sebaliknya hendak menaiktaraf SVMS-01 Flagnya dengan teknologi yang dicuri. Setelah Setsuna berlawan dengan Alejandro Corner, dia melawan Exia yang lemah dengan GN Flag barunya, tetapi GN Flag itu akhirnya hancur. Graham terselamat, tetapi empat tahun kemudian, dia dilihat memakai topeng, menjadikannya sebagai 'jaguh bertopeng' yang menjadi kebiasaan dalam siri Gundam.

;

* Usia: 31 (s1), 36 (s2)
Seorang penasihat teknikal bagi MSWΛD dan pemaju SVMS-01 Union Flag serta ejen perisik Tentera Union Army dan sahabat karib Graham Aker. Dia kemudiannya dipindahkan ke Overflags bersama Graham. Dia pernah sekampus bersama Sumeragi Lee Noriega yang seolah-olah menjadi wanita idamannya. Di musim kedua, dia dinampakkan tinggal bersama, tetapi naik berang apabila menyedari Sumeragi sebenarnya seorang peramal taktik bagi pihak Celestial Being.

#### Kerajaan Union
;
Presiden Amerika Syarikat dan juga pemimpin Union of Solar Energy and Free Nations.

;
Pembantu Presiden. Nama penuh tidak dikenali.

### Human Reform League
;

* Usia: 43 (s1), 48 (s2)Tempat lahir: Rusia
Sebagai seorang Leftenan Kolonel dan komander pasukan MS Human Reform League, dia seorang veteran terkenal dalam Perang Solar ke-4 pada tahun 2289, maka diberi gelaran "Beruang Rusia". Dia seorang ahli strategi cemerlang yang menentang strategi Sumeragi dan mencipta bermacam-macam formasi untuk Pasukan MSnya. Dia memasuki skuad angkatan khas bernama Chobu, yang bertujuan menangkap Gundam setelah bertembung dengan Exia di Ceylon. Kemudian dia dipilih untuk memimpin Chobu, yang terdiri dari sut-sut GN-X. Selepas jurang empat tahun di akhir musim pertama, dia dilihat berdiri tegak sebagai ahli Angkatan Pemeliharaan Keamanan yang menabik pertubuhan yang mewarisi PBB, iaitu Earth Sphere Federation.

;

* Usia: 18 (s1), 23 (s2)Nama lain: Marie Parfacy (nama asal)
Seorang "supersoldier" berpangkat Leftenan Muda yang dihantar untuk membantu Sergei mencapai impian menangkap Gundam. Dia diperkuatkan oleh para saintis dari Super Soldier Special Duty Organization. Dia seorang bayi pereka yang dipertingkatkan melalui eksperimen di divisi supersoldier HRL. Dia bersama Allelujah Haptism berkongsi hubungan batin kerana mereka sama-sama pernah menjadi bahan kajian HRL. Dia memendam rasa benci terhadap pengemudi Gundam Kyrios tersebut, kerana tahu dia seorang manusia diperkuat yang membelot kaum sendiri dengan memusnahkan kemudahan penyelidikan supersoldier.

### AEU
;

* Tempat lahir: Perancis
Patrick Colasour ialah 'Ace' angkatan AEU yang mendirikan nama dari simulasi tempur berbanding pertempuran sebenar. Orangnya panas baran dan sombong. Sungguhpun dapat membuktikan kebolehan dirinya selaku terbaik dengan memastikan rekod tanpa kalah di 2000 pertempuran simulasi, namun dia amat lemah apabila bertembung dengan Gundam Exia lalu menyebabkan jentera MS Enactnya tercincang ketika berlawan. Dia juga ditembak oleh Gundam Virtue ketika Celestial Being menyerang Moralia lalu GN-Xnya rosak setelah dihentak sisa asteroid ketika melawan Celestial Being di Lagrange Point 1. Rupanya macam kaki perempuan tetapi jatuh cinta pengawai komandernya, Kati Mannequin yang menumbuknya dua kali kerana datang lambat. Selain itu, dia seolah - olah menjadi bahan lawak dalam siri ini kerana dia sering bercakap besar dirinya juruterbang terbaik AEU tetapi tidak pernah menunjukkan keupayaan sebenarnya selain menyebabkan MSnya rosak dengan cara yang memalukan, apatah lagi selalunya tidak memainkan peranan penting dalam pertempuran.

#### PMC Trust

* Usir: 35 (s1), 40 (s2)Nama lain: Gary Biaggi (Legion Asing Perancis)

Ali Al-Saachez ialah musuh utama Setsuna dan Lockon dan juga antagonis utama siri Gundam 00 di musim pertama, kini merupakan seorang pegawai fil tinggi di bawah kompeni tentera persendirian yang dikenali sebagai **PMC Trust**. Saachez melihat dirinya sebagai seorang askar upahan, dan mengemudi Mobile Suit AEU Enact terbaru. Pihak Perancis menjanjikan Mobile Suit Agrissa kepadanya sekiranya berjaya menawan unit Exia. Dia pernah berkhidmat untuk Legion Asing Perancis dengan nama samaran Gary Biaggi dari Skuadron Bebas ke-4. Personaliti dia sangat angkuh, ego,Dimanipulasi kepada setsuna menjadikan alat perang. Dia seorang juruterbang MS yang cekap, dan pernah diperlihatkan melawan Gundam sampai terhenti dengan sebuah MS ENACT sahaja. Tambahan lagi, dia juga nampaknya amat mahir dalam seni bela diri. Kemudinan, Saachez memakai nama samaran lagi lalu menyertai serangan PBB terhadap Meisters, di mana dia melawan Lockon. Lockon melancarkan tembakan dari GN Cannonnya lalu membinasakan Throne Zwei. Apapun, Saachez terselamat dari letupan Zwei. Di musim kedua, empat tahun lepas Saachez mengemudi Arche Gundam, dan nampaknya berpakat dengan kumpulan Innovators.

### Azadistan
;
Dia merupakan heroin dalam kisah ini dan puteri pertama Kerajaan Azadistan sebuah negara yang baru muncul di Timur Tengah.Dalam "musim pertama"Dia dibesarkan dalam keluarga biasa dan pada asalnya bercita-cita untuk menjadi seorang pemuzik tetapi dengan pemulihan monarki dia dipilih sebagai puteri kerana keturunan dirajanya. Untuk membina semula tanah airnya yang miskin, dia mengembara ke seluruh dunia untuk mendapatkan bantuan.Dia digambarkan sebagai seorang pasifis tulen dengan kepercayaan yang kuat bahawa pertempuran tidak dapat menyelesaikan apa-apa, berbeza dengan Setsuna, yang percaya bahawa pertempuran adalah satu-satunya perkara yang boleh dilakukannya. Dia bertemu Setsuna secara kebetulan di Scotland, tempat Setsuna datang untuk meminta bantuan, dan sangat terkejut apabila Setsuna mendedahkan bahawa dia berasal dari Krugis dan merupakan Gundam Meister Celestial Being. Dia juga bertemu Setsuna semasa campur tangan ketenteraan Celestial Being di Azadistan. Sebelum pertempuran terakhir antara Celestial Being dan pasukan United Nations forces, Setsuna menghantar e-mel kepadanya, dan dia menangis apabila mengetahui tentang penderitaan Setsuna ketika dia menghadapi Penyelewengan dunia.Dalam "Musim Kedua", Dia meneruskan aktiviti diplomatiknya untuk menyelamatkan tanah airnya, yang masih dalam kesusahan, tetapi disebabkan penglibatannya yang lalu dengan Setsuna, dia ditahan oleh Biro Keselamatan Persekutuan apabila Celestial Being menyambung semula aktivitinya. Dia diselamatkan oleh Setsuna, yang mengetahui bahawa dia ditahan di kemudahan yang sama dengan Allelujah, dan selepas bekerja dengan Celestial Being untuk seketika, dia diamanahkan kepada Katharon, organisasi tempat Shirin berada. Walau bagaimanapun, dia menolak walaupun pistol pertahanan diri yang diberikan Shirin kepadanya, sambil berkata, "Saya tidak mahu memiliki alat untuk membunuh orang," membuatkan Shirin tercengang.Semasa ketiadaannya, Federation memutuskan untuk membubarkan Azadistan, yang membuatnya merasa tidak berdaya, tetapi dia tidak pernah goyah dalam keyakinannya bahawa perang bukanlah jawapannya. Dia membina hubungan kepercayaan yang mendalam dengan anak-anak Katharon, dan lagu yang digubahnya menggunakan lirik mereka akhirnya tersebar di kalangan orang di seluruh dunia yang merindui keamanan. Semasa pertempuran terakhir dengan Inovator, dia menemani kanak-kanak itu ke Katharon ke angkasa lepas dan menyaksikan pertempuran Setsuna dan Celestial Being. Selepas pertempuran terakhir, dia kembali ke Azadistan bersama kanak-kanak Katharon. Dia juga menulis surat kepada Setsuna mengucapkan kebahagiaan kepadanya, percaya bahawa keamanan sejati dapat dicapai dengan berkongsi kebahagiaan peribadi dengan ramai orang. Dalam filem itu, dia berumur 31 tahun. Sebagai puteri Azadistan, dia diserang oleh Perbadanan Koloni semasa memeriksa tapak pembinaan koloni bersama Shirin, tetapi diselamatkan oleh Setsuna dan Lockon (Lyle). Apabila ELS menyerang, dia tidak meninggalkan penduduk yang tidak dapat masuk ke dalam tempat perlindungan tetapi membuka semua kemudahan istana diraja dan bertindak untuk penduduk sendiri. Apabila dia melihat ELS berubah menjadi bunga, dia tersenyum menyedari bahawa Setsuna telah berjaya berkomunikasi dengan mereka.
Kemudian, pada tahun 2364 (umur 81), 50 tahun selepas 2314, dia telah kehilangan penglihatannya tetapi menjalani kehidupan yang damai dan terpencil di sebuah rumah agam yang dikelilingi oleh ladang bunga yang indah. Menurut novel itu, dia juga digelar "Perawan Maria moden" kerana pelbagai sumbangan diplomatiknya sehingga ketika itu, dan ramai orang dari seluruh dunia masih melawatnya kerana memuja. Anak-anak yatim yang dibesarkannya dan membesar menjadi anak muda yang baik juga datang melawat, dan mereka hidup bahagia bersama. Setsuna (umur 73) melawatnya di sana, setelah kembali dari dialognya dengan ELS, dan mereka berpelukan, mengakui bahawa jalan yang mereka berdua percayai tidak salah.

;

* Usia: 27 (s1), 32 (s2)
Dalam cerita pertama Dia merupakan pembantu dan penjaga rapat Marina. Walaupun dia mempunyai kemahiran politik yang sangat baik, wanita tidak dibenarkan terlibat dalam politik di Azadistan, jadi dia merupakan penasihat politik yang diupah secara peribadi oleh Marina. Dalam "musim kedua", Dia telah meninggalkan Marina dan menyertai organisasi anti-Persekutuan Katharon. Dia tidak bersetuju dengan Marina menegaskan bahawa perang dengan Earth Sphere Federation tidak dapat dielakkan untuk membina semula Azadistan tetapi dia juga menunjukkan keprihatinan peribadi terhadap Marina yang tinggal bersama Katharon.Selepas pertempuran terakhir, dia menjadi ahli Parlimen Federation bersama Klaus. Pada masa ini, terbongkar dalam novel bahawa dia sedang hamil anak Klaus. Dalam filem itu,Dia terus bekerja sebagai ahli majlis, dan semasa memeriksa tapak pembinaan koloni bersama Marina, mereka diserang oleh Perbadanan Koloni, tetapi diselamatkan oleh Setsuna dan Lockon (Lyle). Apabila ELS menyerang, dia menjaga Marina dan membantunya di bawah naungannya.Dalam versi novel filem itu, seorang budak lelaki berusia satu tahun dilahirkan pada tahun 2314, dan kemudian, apabila konflik tercetus lagi di dunia Marina teringat bahawa dia telah melibatkan diri dalam pertempuran itu seperti anak Billy dan Mina.

;
Dia seorang pemimpin agama di Azadistan, juga dikenali sebagai "Rasa" atau "Rishi Qadaf." Dia telah mengenali Marina sejak sebelum Marina menaiki takhta, tetapi walaupun Marina seorang baru yang mahukan bantuan asing untuk memulihkan negaranya, dia sengaja mengambil pendirian yang bertentangan secara politik, dengan berkata, "Untuk mengelakkan konflik, kita memerlukan seseorang yang boleh menerima perasaan mereka yang membenci perubahan (konservatif)."
Dia diculik oleh sekumpulan yang disediakan oleh Charlemagne, yang mengancam untuk mencetuskan perang saudara, tetapi beliau diselamatkan dengan  oleh Setsuna dan yang rakan-rakan, dan kemudian dibawa menaiki Gundam Exia ke istana diraja di mana Marina dan yang lain sedang menunggu. Dia kemudian meninggal dunia sebelum bermulanya "Musim ke-2".

### Orang awam
;

* Usia: 17 (s1), 22 (s2)
Seorang penduduk Jepun dan pelajar sekolah tinggi yang hidup biasa mengkaji kejuruteraan aeroangkasa. Saji adalah seorang yang baik hati, lemah lembut dan naif ini selalu perasaan cinta terhadap oleh teman wanitanya Louise. Dia tinggal sebumbung dengan kakaknya Kinue, berjiran dengan Setsuna. Dia dan kakaknya kehilangan ibu bapa sewaktu kecil.  Walaupun tidak agresif pada mulanya, lama-kelamaan Saji terpengaruh oleh perbuatan Gundam. Teman wanitanya Louise, kehilangan seluruh keluarga dan tangan kirinya akibat serangan Throne Drei Gundam. Kemudian, Saji mendapat khabar kakaknya dibunuh (oleh Ali Al-Saachez, bukan Celestial Being) ketika mengejar maklumat mengenai pengasas Celestial Being iaitu Aeolia Schenberg. Kejadian-kejadian inilah yang menyebabkan Saji amat membenci Gundam, lalu terus menggapai impiannya menjadi jurutera angkasa. 

Di musim kedua, Saji dituduh menjadi ejen Katharon lalu dihukum menjadi buruh kasar dalam persekitaran graviti buatan. Dia terselamat apabila bertembung dengan Setsuna lalu bersikap dingin terhadap bekas jirannya setelah mengetahui peranan Setsuna selaku Gundam Meister.

;

* Usia: 17 (s1), 22 (s2)Tempat lahir: Sepanyol
Berasal kekeluargaan kaya-raya dan seorang pelajar pertukaran yang mengkaji kejuruteraan aeroangkasa bersama Saji di jepun. Warga AEU ini agak mementingkan diri orang yang dia tidak semena-mena memanipulasi, merengek dan mengadu tentang isunya sehingga orang di sekelilingnya menerima tuntutannya. Dia jenis orang yang tahu apa yang dia mahukan dan dialah yang memulakan hubungan dengan Saji. Louise mudah cemburu jika Saji berhubung dengan wanita lain.. Ketika diserang oleh Nena Trinity di majlis perkahwinan yang dianjurkan keluarganya, dia kudung tangan kirinya serta kematian seluruh keluarganya. Ketika dirawat, adalah dimaklumkan bahawa ada sesuatu yang tak kena dengan lukanya yang menghalang pihak hospital dari menumbuhkan semula tangannya. Tanpa hendak membebankan Saji, Louise 'berpisah' dari Saji lalu merayunya agar balik ke Jepun untuk mengejar impiannya menjadi jurutera aeroangkasa. Di musim kedua, Louise menjadi ahli dan pengemudi MS A-Laws.

;

* Usia: 22 (mati)
Kakak kepada Saji yang mengejar Celestial Being bagi pihak media. Dia tidak berapa suka Louise. Kinue nampak begitu taksub terhadap Aeolia Schenberg, kerana percaya bahawa Celestial Being ada motif lain selain menamatkan peperangan dan bahawa motif-motif itu boleh dikatahui dengan mengkaji Schenberg. Di episod 20, Kinue dibunuh oleh Ali Al-Saachez.

## Lagu tema
**Pembukaan:**
# "Daybreak's Bell" oleh L'Arc-en-Ciel (episod 1-12)
# "Ash Like Snow" oleh the brilliant green (episod 13-25)
**Penutup:**
#  oleh The Back Horn (episod 1-12)
# "Friends" oleh Stephanie (episod 13-24)
#"Daybreak's Bell" oleh L'Arc-en-Ciel (episod 25)
**Lagu selingan**
#  oleh The Back Horn (episod 4,8) 
* Versi yang berentak perlahan digunakan bagi lagu selingan.

## Siaran Televisyen di Malaysia

*Mobile Suit Gundam 00* pertama kali disiarkan di Malaysia melalui NTV7 pada setiap Sabtu jam 10.30 pagi dari episod 1 hingga 25 musim pertama menggantikan Kekkaishi. Kemudiannya diulang tayang pada setiap Sabtu jam 12.00 tengah hari. Sekarang disiarkan kembali di TV9 pada setiap Sabtu jam 7.00 malam. Tiada episod baru diambil.

## Rujukan

## Pautan luar

* Official website 
* Official MBS website 
*